ບໍ່ຕ່ຳກວ່າ 16 ຄົນ ເສຍຊີວິດ ໃນການໂຈມຕີ ທາງອາກາດ ໃສ່ຄຸກ ຢູ່ ຊີເຣຍ 
ກຸ່ມສິ້ງຊອມສິດທິມະນຸດ ໃນຊີເຣຍ ກ່າວໃນວັນເສົາມື້ນີ້ວ່າ ມີພວກນັກໂທດ ແລະຍາມຈຳນວນນຶ່ງ ເສຍຊີວິດ ໃນການໂຈມຕີ ທາງອາກາດ ຢູ່ທີ່ເມືອງອິດລິບ.
ກຸ່ມສັງເກດການກຸ່ມນຶ່ງ ໃນຊີເຣຍ ກ່າວວ່າ ມີຢ່າງໜ້ອຍ 16 ຄົນ ເສຍຊີວິດ ໃນການ ໂຈມຕີທາງອາກາດຕໍ່ຄຸກແຫ່ງນຶ່ງໃນພາກຕາເວັນຕົກສຽງເໜືອຂອງຊີເຣຍ ກຸ່ມສິ້ງຊອມສິດທິມະນຸດໃນຊີເຣຍ ທີ່ມີສຳນັກງານຕັ້ງຢູ່ອັງກິດ ກ່າວໃນວັນເສົາມື້ນີ້ ວ່າ ມີພວກນັກໂທດ ແລະພວກຍາມ ໄດ້ເສຍຊີວິດ ໃນການໂຈມຕີທາງອາກາດ ທີ່ ເມືອງ Idlib ທີ່ຄວບຄຸມໂດຍພວກຕໍ່ຕ້ານລັດຖະບານ ກຸ່ມສິ້ງຊອມສິດທິມະນຸດໃນຊີເຣຍ ໄດ້ຮັບລາຍງານທີ່ແຈ້ງວ່າ ພວກເສຍຊີວິດບາງ ຄົນພວມພາກັນຫລົບໜີ ຫຼັງຈາກການໂຈມຕີທາງອາກາດເລີ້ມຂຶ້ນ ແລະໄດ້ຖືກຍິງ ຕາຍ ໂດຍພວກຍາມຄຸກ ເມືອງ Idlib ເປັນທີ່ໝັ້ນ ຂອງພວກຕໍ່ຕ້ານລັດຖະບານ ບ່ອນທີ່ເຮືອບິນລົບຣັດເຊຍ ໄດ້ທຳການໂຈມຕີທາງອາກາດ ເພື່ອສະໜັບສະໜຸນ ປະທານາທິບໍດີ Bashar al- Assad ນັບແຕ່ປີ 2011 ເປັນຕົ້ນມາ ບັນຫາຂັດແຍ້ງໃນຊີເຣຍ ໄດ້ເຮັດໃຫ້ມີຜູ້ເສຍຊີວິດໄປ ແລ້ວ 400,000 ຄົນ ໄດ້ຮັບບາດເຈັບອີກຫຼາຍກວ່າ 1 ລ້ານຄົນແລະເຮັດໃຫ້ເຄິ່ງນຶ່ງ ຂອງປະຊາຊົນຊາວຊີເຣຍຢູ່ໃນປະເທດ ບໍ່ມີບ່ອນພັກພາອາໄສ